
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1824 

9 Δεκεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Απονομή Ηθικής Αμοιβής σε τρεις (3) Μ.Υ του ΥΕ- 

ΘΑ/ΓΕΣ. 1 

Σύσταση - συγκρότηση Ομάδας Εργασίας για την ανα¬ 
μόρφωση της νομοθεσίας περί σημάτων. 2 


Καθορισμός αριθμού θέσεων για τους Παιδικούς και 
Βρεφονηπιακούς Σταθμούς του Δήμου Καβάλας, 
που πληρούνται από άτομα που προστατεύονται 
από το Ν. 2643/1998 και κατανομή των θέσεων αυ¬ 


τών. 3 

Κήρυξη υποχρεωτικής της από 29 Ιουλίου ΣΣΕ για 
τους Μυλεργάτες που απασχολούνται στους Κυ¬ 
λινδρόμυλους ή Πετρόμυλους όλης της χώρας.... 4 


Κήρυξη υποχρεωτικής της από 28 Ιουνίου ΣΣΕ βοηθών 
Τεχνιτών και Τεχνιτών επιχειρήσεων Αργυροχρυ¬ 
σοχοΐας-Πολυτίμων Μετάλλων και Ωρολογοποίίας. 5 
Κήρυξη υποχρεωτικής της από 22 Ιουλίου ΣΣΕ για 
τους όρους αμοιβής και εργασίας των Οδοντοτε- 


χνιτών Αθηνών-Πειραιώς και Περιχώρων. 6 

Κήρυξη υποχρεωτικής της από 26 Αυγούστου 2004 
ΣΣΕ για τους όρους αμοιβής και εργασίας των ερ¬ 
γαζομένων στον Κλάδο επεξεργασίας φύλλων κα¬ 
πνού εργατών όλης της χώρας. 7 

Κύρωση των αριθ. 8568/19.10.2004 και 8569/ 
19.10.2004 γνωμοδοτήσεων της Εκτελεστικής Επι¬ 
τροπής του Κεντρικού Συμβουλίου Υγείας. 8 

Συμπληρωματικά μέτρα εφαρμογής της Αριθ. 
273808/5.8.2004 Κ.Υ.Α. για την πριμοδότηση γαλα¬ 
κτοπαραγωγής έτους 2004. 9 


Σύσταση ειδικής νομοπαρασκευαστικής επιτροπής 
για τη μελέτη και κατάρτιση της προβλεπόμενης 
από το άρθρο 19 του Ν. 2161/93 (ΦΕΚ Α' 119) κοι¬ 
νής υπουργικής απόφασης, σχετικά με τον καθορι¬ 
σμό των μέσων και του τόπου καταστροφής των 
ναρκωτικών καθώς και τη ρύθμιση κάθε λεπτομέ¬ 
ρειας για την εφαρμογή της εν λόγω διάταξης. 10 

Τροποποίηση της 6725/18.4.2001 απόφασης του Γεν. 

Γραμματέα Περιφέρειας Ηπείρου περί σύστασης 
αμιγούς Δημοτικής Επιχείρησης με την επωνυμία 
«ΑΝΑΠΤΥΞΙΑΚΗ ΕΠΙΧΕΙΡΗΣΗ ΔΗΜΟΥ ΕΚΑΛΗΣ».. 11 
Τροποποίηση της αρ. 26118/3.12.2001 συστατικής 
πράξης της δημοτικής επιχείρησης με την επωνυ¬ 


μία «Δημοτική Επιχείρηση Ανάπτυξης και Τεχνικών 

Έργων Δήμου Καστελλίου» Ν. Ηρακλείου. 12 

Μεταφορά κενών οργανικών θέσεων Δ.Ε.Π. από το 

Α.Ε.Ι. σεΣχολέςτου Ε.Μ. Πολυτεχνείου. 13 

Διόρθωση της 073/180/26.10.2004,απόφασης του Διοι¬ 
κητή του Ι.Κ.Α. ΦΕΚ 1645/ 5.11.2004 τ.Β' περί διαπί¬ 
στωσης αυτοδίκαιος μετατροπής τριών (3) οργανι¬ 
κών θέσεωντου κλάδου ΠΕ Ιατρώντου ΙΚΑκαι μίας (1) 
οργανικής θέσης του κλάδου ΠΕ Οδοντιάτρων σε θέ¬ 
σεις ιατρών και οδοντιάτρου πλήρους και αποκλειστι¬ 


κής απασχόλησης σύμφωνα με το Ν. 3232/2004. 14 

Διαπίστωση αυτοδίκαιος μετατροπής πέντε (5) οργα¬ 
νικών θέσεωντου Κλάδου ΠΕ Ιατρώντου ΙΚΑσε θέ¬ 
σεις ιατρών πλήρους και αποκλειστικής απασχόλη¬ 
σης σύμφωνα με το Ν. 3232/2004. 15 


ΑΠΟΦΑΣΕΙ Σ 

Αριθ. Φ.473/41/289672 (1) 

Απονομή Ηθικής Αμοιβής σε τρεις (3) Μ.Υτου ΥΕΘΑ/ΓΕΣ. 

Ο ΕΙΔΙΚΟΣ ΓΡΑΜΜΑΤΕΑΣ ΤΟΥ ΥΕΘΑ 

1. Έχοντας υπόψη: 

α. Τις διατάξεις των άρθρων 61 και 62 του Ν.2683/99 
(ΦΕΚ 19/9.2.1999, τ.Α'). 

β. Τις προτάσεις των Μονάδων-Υπηρεσιών του 
ΥΕΘΑ/ΓΕΣ στις οποίες υπηρετούν οι υπάλληλοι. 

γ. Την από 12.11.2004 γνωμοδότηση του Υπηρεσιακού 
Συμβουλίου Πολιτικού Προσωπικού ΥΕΘΑ/ΓΕΣ. 

δ. Τη Φ.000/2/791/Σ.241/7.3.2002 Απόφαση ΥΕΘΑ «Με¬ 
ταβίβαση Αρμοδιοτήτων Υπουργού Εθνικής Άμυνας στον 
Ειδικό Γραμματέα του Υπουργείου Εθνικής Άμυνας» 
(ΦΕΚ 282/7.3.2002 τ. Β'), αποφασίζουμε: 

2. Απονέμουμε στους παρακάτω Μ.Υ του ΥΕΘΑ/ΓΕΣ την 
ηθική αμοιβή του «ΕΠΑΙΝΟΥ» για εξαιρετικές πράξεις κα¬ 
τά την εκτέλεση της υπηρεσίας τους, πέραν από αυτές 
που επιβάλλονται από τα καθήκοντάτους ως ακολούθως: 

α. Ξυμιαλή Αθανάσιο Α.Μ. 21917 κλάδο ΔΕ Τεχνικού / 
Μηχανολογίας Τεχν. Οργ. και Οπτ. Μέσων με βαθμό Δ'. 

β. Μπλάνα Ιωάννη Α.Μ 10026 κλάδο ΔΕ Τεχνικού /Ηλε¬ 
κτρονικής Τεχνίτης Τηλεπικοινωνίας -Ηλεκτρονικών με 
βαθμό Α' και 









































23440 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γ. Δεσποτίδη Ευάγγελο Α.Μ 14239 κλάδου ΤΕ Λοιπών 
Ειδικοτήτων (ΠΡ) Τεχν. Τηλεπικοινωνίας με βαθμό Α'για¬ 
τί προσφέρουν εθελοντικά αιμοπετάλια στην Αιμοδοσία 
του Νοσοκομείου Μεταξά και καλύπτουν σοβαρές ανά¬ 
γκες και πολλές φορές σώζουν με την προσφορά τους ζω¬ 
ές σοβαρά πασχόντων ασθενών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Νοεμβρίου 2004 

Ο Ειδικός Γραμματέας ΥΕΘΑ 
ΑΘΑΝΑΣΙΟΣ ΣΑΝΤΙΚΟΣ 

-♦- 

Αριθ. Κ4-17252 (2) 

Σύσταση - συγκρότηση Ομάδας Εργασίας για την ανα¬ 
μόρφωση της νομοθεσίας περί σημάτων. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα», όπως τροποποιήθηκε και ισχύει. 

2. Τις διατάξεις του Π.Δ. 397/1988 (ΦΕΚ 185/Α/1988) 
«Οργανισμός του Υπουργείου Εμπορίου» όπως τροπο¬ 
ποιήθηκε και ισχύει. 

3. Τις διατάξεις του Π.Δ. 27/1.2.1996 (ΦΕΚ 19/Α/1996) 
«Συγχώνευση του Υπουργείου Τουρισμού, Βιομηχανίας- 
Ενέργειας και Τεχνολογίας και Εμπορίου στο Υπουργείο 
Ανάπτυξης», όπως ισχύει μετά την έκδοση του Π.Δ. 
122/2004 (ΦΕΚ 88/Α/2004) «Ανασύσταση Υπουργείου 
Τουρισμού». 

4. Το Π.Δ. 121/10.3.2004 «Διορισμός Υπουργών και 
Υφυπουργών». 

5. Την Δ15/Α/Φ19/οικ. 4889/24.3.2004 κοινή απόφαση 
του Πρωθυπουργού και του Υπουργού Ανάπτυξης περί 
«Ανάθεσης αρμοδιοτήτων στους Υφυπουργούς Ανάπτυ¬ 
ξης». 

6. Το Ν. 3205/2003 (ΦΕΚ 297/Α/23.12.2003) «Μισθολο- 
γικές ρυθμίσεις λειτουργών και υπαλλήλων του Δημοσί¬ 
ου, Ν.Π.Δ.Δ και Ο.ΤΑ. και άλλες συναφείς διατάξεις». 

7. Τις διατάξεις του Ν. 2156/1994 (άρθρο 6 σχετικά με 
τη σύσταση Επιτροπών και Ομάδων Εργασίας). 

8. Το Ν. 2239/1994 (ΦΕΚ 152/Α/16.9.1994) «Περί σημά¬ 
των». 

9. Το Ν. 2505/1997 (ΦΕΚ 118/Α/11.6.1997) «Κύρωσητης 
Συμφωνίας της Νίκαιας που αφορά τη διεθνή ταξινόμηση 
προϊόντων και υπηρεσιών με σκοπό την καταχώρηση ση¬ 
μάτων». 

10. Τον Κανονισμό ΕΚ 40/1994 σχετικά με το Κοινοτικό 
Σήμα. 

11. Το Π.Δ. 353/1998 (ΦΕΚ235/Α/16.10.1998) «Συμπλή¬ 
ρωση του Ν. 2239/1994 περί σημάτων». 

12. Το Ν. 2783/2000 (ΦΕΚ 1/Α/7.1.200) «Κύρωση του 
Πρωτοκόλλου σχετικού με τη συμφωνία της Μαδρίτης 
που αφορά τη διεθνή καταχώρηση σημάτων». 

13. Την Κ4-307/2001 (ΦΕΚ 31/Β/18.1.2001) απόφαση 
της Υφυπουργού Ανάπτυξης «Εφαρμογή του Πρωτοκόλ¬ 
λου της Μαδρίτης σχετικά με τη συμφωνία της Μαδρίτης 
που αφορά στη Διεθνή καταχώρηση σημάτων που κυρώ¬ 
θηκε με το Ν. 2783/2000». 

14. Το 10626/5.7.2004 έγγραφο του Ε.Β.Ε.Α. 

15. Το 265/189/23.7.2004 έγγραφο του Δικηγορικού 
Συλλόγου Αθηνών. 


16. Τις υπηρεσιακές ανάγκες, αποφασίζουμε: 

Συστήνουμε στη Γενική Γραμματεία Εμπορίου, ομάδα 
εργασίας, με σκοπό την μελέτη της ισχύουσας νομοθε¬ 
σίας περί σημάτων, προκειμένου αυτή να τροποποιηθεί 
ώστε να αντιμετωπισθούντα νομικά ζητήματα που έχουν 
ανακύψει ιδιαίτερα μετά την επικύρωση του Πρωτοκόλ¬ 
λου της Μαδρίτης από την υποχρεωτική εφαρμογή δια¬ 
φορετικών νομικών συστημάτων κατοχύρωσης των εμπο¬ 
ρικών σημάτων (Εθνικός Νόμος, Ελληνική Διοικητική Δι¬ 
κονομία, Πρωτόκολλο της Μαδρίτης, ο εκτελεστικός 
κανονισμός αυτού, η Διεθνής Ταξινόμηση της Νίκαιας και 
ο Κανονισμός 40/94 περί Κοινοτικού σήματος). 

Έργο της Ομάδας Εργασίας είναι η υποβολή των προ- 
τάσεών της, μαζί με τα σχέδια των νομοθετικών κειμένων 
ή κανονιστικών πράξεων, που πρέπει να ψηφιστούν ή εκ- 
δοθούν, προκειμένου να υλοποιηθεί ο σκοπός. 

Διάρκεια των εργασιών της Ομάδας Εργασίας ορίζεται 
το χρονικό διάστημα έως 31.12.2004. Με αιτιολογημένη 
πρόταση της Ομάδος, οι εργασίες αυτής μπορούν με νε- 
ώτερη απόφαση να παραταθούν για ένα ακόμη τρίμηνο. 

Πρόεδρος της ομάδος εργασίας ορίζεται ο Φορτσάκης 
Θεόδωρος Καθηγητής του Διοικητικού Δικαίου και Διοι¬ 
κητικής Δικονομίας των Νομικών Σχολών Αθηνών και Ανα¬ 
πληρωτής Πρόεδρος της ομάδος εργασίας ορίζεται ο 
Κουσούλης Στυλιανός Καθηγητής Πολιτικής Δικονομίας 
στην Νομική Σχολή του Εθνικού και Καποδιστριακού Πα¬ 
νεπιστημίου Αθηνών. 

Μέλη της ομάδος εργασίας ορίζονται: 

1. Η Αθανασίου Γαρυφαλιά επίκουρος καθηγήτρια 
Εμπορικού Δικαίου στην Νομική Σχολή του Εθνικού και 
Καποδιστριακού Πανεπιστημίου Αθηνών. 

2. Η Ανδροβιτσανέα Μεταξία αρχαιότερη Πρόεδρος 
στη Διοικητική Επιτροπή Σημάτων. 

3.0 Μαρίνης Ευάγγελος Πάρεδροςτου Ν.Σ.Κ. που υπη¬ 
ρετεί στην Γ. Γ. Εμπορίου και Πρόεδρος Τμήματος στην 
Διοικητική Επιτροπή Σημάτων. 

4. Ο Παναγιωτόπουλος Βασίλειος,δικηγόρος, ειδικός 
σύμβουλος στην Γ.Γ. Εμπορίου. 

5.0 Δημογέροντας Μιχαήλ Προϊστάμενος της Διεύθυν¬ 
σης Εμπορικής και Βιομηχανικής Ιδιοκτησίας αναπλη- 
ρούμενος από τους Προϊσταμένους Τμημάτων της ιδίας 
Διεύθυνσης σε περίπτωση απουσίας ή κωλύματος του, κα 
Χατζή Σταυρούλα και Μετζελόπουλο Γεώργιο, ανάλογα 
με τα συζητούμενα θέματα. 

6. Η Γεωργοπούλου Παναγιώτα ειδικός Επιστήμονας - 
Νομικός της Διεύθυνσης Εμπορικής και Βιομηχανικής 
Ιδιοκτησίας με γνώσεις στο αντικείμενο της Πνευματικής 
Ιδιοκτησίας, αναπληρούμενη από την Ναθαναήλ Σοφία 
υπάλληλο τις ιδίας Διεύθυνσης, κλάδου ΠΕΙ. 

7. Η Μικρουλέα Αλεξάνδρα του Περικλέους, λέκτωρ 
Νομικής Σχολής Πανεπιστημίου Αθηνών-Τμήμα Εμπορι¬ 
κού Δικαίου. 

8. Ο Πανέπας Παναγιώτης, οικονομικός επόπτης 
Ε.Β.Ε.Α., με αναπληρωτή τον Μαρή Βασίλειο, νομικό συ¬ 
νεργάτη Ε.Β.Ε.Α. 

9.0 Λυμπέρης Νικόλαος εκπρόσωπος του Δικηγορικού 
Συλλόγου Αθηνών. 

Γραμματείς της ομάδος εργασίας ορίζονται οι υπάλλη¬ 
λοι της Διεύθυνσης Εμπορικής και Βιομηχανικής Ιδιοκτη¬ 
σίας κυρίες Τσέκου Βασιλική με βαθμό Α, ΔΕ του κλάδου 
Προσωπικού Η/Υ και Κούμαρη Ευγενία με βαθμό Δ, ΠΕ 
του κλάδου Διοικητικού -Εμπορικού. 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Οι συνεδριάσεις της Ομάδος Εργασίας θα πραγματο¬ 
ποιούνται εκτός ωρών εργασίας, στην έδρα της Γενικής 
Γραμματείας Εμπορίου, σε ημέρες και ώρες που θα ορί¬ 
ζει κάθε φορά ο Πρόεδρος. 

Η απόφαση αυτή να δημοσιευθεί στην Εφημερίδας της 
Κυβερνήσεως. 

Αθήνα, 17 Νοεμβρίου 2004 

Ο ΥΠΟΥΡΓΟΣ 

ΔΗΜΗΤΡΗΣ ΣΙΟΥΦΑΣ 
-♦- 

Αριθ. 201105 (3) 

Καθορισμός αριθμού θέσεων για τους Παιδικούς και Βρε¬ 
φονηπιακούς Σταθμούςτου Δήμου Καβάλας, που πλη- 
ρούνται από άτομα που προστατεύονται από το Ν. 
2643/1998 και κατανομή των θέσεων αυτών. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των παραγράφων 1 και 2 του άρθρου 3 
του Ν. 2643/1998 (ΦΕΚ 220/Α' /28.9.1998), όπως αντικα- 
ταστάθηκαν από τις διατάξεις της παρ. 3 του άρθρου 31 
του Ν. 2956/2001 (ΦΕΚ 258/Α/6.11.2001) και της παρ. 3 
του άρθρου 48του Ν. 2972/2001 (ΦΕΚ291 /Α'/27.12.2001) 
και της παρ. 1 του άρθρου 11 του Ν. 3051/2002 (ΦΕΚ 
220/Α720.9.2002). 

2. Τις διατάξειςτου άρθρου 8του Ν. 3051/2002. 

3. Το με αριθ. πρωτ. 1987/8.11.2004 έγγραφο του Τμή¬ 
ματος Οικ/κής και Δ/κής Στήριξης των Παιδικών και Βρε¬ 
φονηπιακών Σταθμώντου Δήμου Καβάλας, για την επικεί¬ 
μενη έκδοση προκήρυξης πλήρωσης δεκαπέντε (15) συ- 
νολικώς θέσεων εργασίας τακτικών υπαλλήλων, 
διαφόρων κατηγοριών, κλάδων και ειδικοτήτων, για τους 
Παιδικούς και Βρεφονηπιακούς Σταθμούςτου Δήμου Κα¬ 
βάλας. 

4. Το γεγονός ότι η απόφαση δεν προκαλεί δαπάνη σε 
βάρος του κρατικού προϋπολογισμού, αποφασίζουμε: 

Α. Καθορίζουμε το συνολικό αριθμό των θέσεων εργα¬ 
σίας για τους Παιδικούς και Βρεφονηπιακούς Σταθμούς 
του Δήμου Καβάλας, που πρόκειται να πληρωθούν από 
άτομα που προστατεύονται από τις διατάξεις του Ν, 
2643/1998 σε μία (1). 

Β. Η ανωτέρω θέση δίδεται, στην κατηγορία Άτομα με 
Ειδικές Ανάγκες (Α.ΜΕ.Α.) (πρώτο εδάφιο περίπτωσης 
β’παραγ. 1, άρθρου 1 Ν. 2643/1998) και θα καλυφθεί από 
άτομο της κατηγορίας Υποχρεωτικής Εκπαίδευσης ΥΕ 16 
Προσωπικό Καθαριότητας. 

ΝΟΜΟΣ ΦΟΡΕΑΣ ΚΛΑΔΟΣ/ ΚΑΤΗΓΟΡΙΑ ΘΕΣΕΙΣ 

ΕΙΔΙΚΟΤΗΤΑ ΠΡΟΣΤΑΣΙΑΣ Ν. 2643/1998 
ΠΑΙΔΙΚΟΙ & ΥΕ 16 Προσωπικό Α.Μ.Ε.Α. 1 

ΚΑΒΑΛΑΣ ΒΡΕΦΟΝΗΠΙΑΚΟΙ Καθαριότητας 
ΣΤΑΘΜΟΙ ΔΗΜΟΥ 
ΚΑΒΑΛΑΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 2004 

Ο ΥΠΟΥΡΓΟΣ 

ΠΑΝ. ΠΑΝΑΓΙΩΤΟΠΟΥΛΟΣ 


Αριθ. οικ. 13419 (4) 

Κήρυξη υποχρεωτικής της από 29 Ιουλίου ΣΣΕ για τους 
Μυλεργάτες που απασχολούνται στους Κυλινδρόμυ¬ 
λους ή Πετρόμυλους όλης της χώρας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/1990. 

2. Την αριθ. 80015/22.4.2004 απόφαση ανάθεσης αρ¬ 
μοδιοτήτων στον Υφυπουργό Απασχόλησης και Κοινωνι¬ 
κής Προστασίας (ΦΕΚ598/Β/22.4.2004). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 22ας Νοεμβρίου 
2004. 

4. Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω ΣΣΕ., δηλαδή ότι οι δεσμευό¬ 
μενοι εργοδότες απασχολούν το 51% των εργαζομένων 
του Κλάδου, αποφασίζουμε: 

1. Κηρύσσουμε υποχρεωτική την από 29 Ιουλίου 2004 
ΣΣΕ για τους Μυλεργάτες που απασχολούνται στους Κυ¬ 
λινδρόμυλους ή Πετρόμυλους όλης της χώρας για όλους 
τους εργοδότες και εργαζομένους του Κλάδου που αφο¬ 
ρά αυτή. 

2. Η ισχύς της απόφασης αυτής αρχίζει από 10.8.2004. 

3. Από τις διατάξεις της απόφασης αυτής δεν προκα- 
λείταιδαπάνη σε βάροςτου Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Νοεμβρίου 2004 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθ. οικ. 13418 (5) 

Κήρυξη υποχρεωτικής της από 28 Ιουνίου ΣΣΕ βοηθών 
Τεχνιτών και Τεχνιτών επιχειρήσεων Αργυροχρυσο¬ 
χοΐας-Πολυτίμων Μετάλλων και Ωρολογοποίίας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/1990. 

2. Την αριθ. 80015/22.4.2004 απόφαση ανάθεσης αρ¬ 
μοδιοτήτων στον Υφυπουργό Απασχόλησης και Κοινωνι¬ 
κής Προστασίας (ΦΕΚ598/Β/22.4.2004). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 22ας Νοεμβρίου 
2004. 

4. Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω ΣΣΕ., δηλαδή ότι οι δεσμευό¬ 
μενοι εργοδότες απασχολούν το 51% των εργαζομένων 
του Κλάδου, αποφασίζουμε: 

1. Κηρύσσουμε υποχρεωτική την από 28 Ιουνίου 2004 
ΣΣΕ βοηθών Τεχνιτών και Τεχνιτών επιχειρήσεων Αργυ- 
ροχρυσοχοΐας-Πολυτίμων Μετάλλων και Ωρολογοποίίας 
για όλους τους εργοδότες και εργαζομένους του Κλάδου 
που αφορά αυτή. 

2. Η ισχύς της απόφασης αυτής αρχίζει από 6.7.2004. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Νοεμβρίου 2004 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθ. οικ. 13417 (6) 

Κήρυξη υποχρεωτικής της από 22 Ιουλίου ΣΣΕ για τους 
όρους αμοιβής και εργασίας των Οδοντοτεχνιτών 
Αθηνών-Πειραιώς και Περιχώρων. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ.2 του άρθρου 11 του Ν. 
1876/1990. 

2. Την αριθ. 80015/22.4.2004 απόφαση ανάθεσης αρ¬ 
μοδιοτήτων στον Υφυπουργό Απασχόλησης και Κοινωνι¬ 
κής Προστασίας (ΦΕΚ598/Β/22.4.2004). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 22ας Νοεμβρίου 
2004. 

4. Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω ΣΣΕ., δηλαδή ότι οι δεσμευό¬ 
μενοι εργοδότες απασχολούν το 51% των εργαζομένων 
του επαγγέλματος, αποφασίζουμε: 

1. Κηρύσσουμε υποχρεωτική την από 22 Ιουλίου 2004 
ΣΣΕ για τους όρους αμοιβής και εργασίας των Οδοντοτε- 
χνιτών Αθηνών-Πειραιώς και Περιχώρων για όλους τους 
εργοδότες και εργαζομένους του επαγγέλματος που 
αφορά αυτή. 

2. Η ισχύς της απόφασης αυτής αρχίζει από 8.9.2004. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του, Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Νοεμβρίου 2004 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθ. οικ. 13420 (7) 

Κήρυξη υποχρεωτικής της από 26 Αυγούστου 2004 ΣΣΕ 
για τους όρους αμοιβής και εργασίας των εργαζομέ¬ 
νων στον Κλάδο επεξεργασίας φύλλων καπνού εργα¬ 
τών όλης της χώρας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/1990. 

2. Την αριθ. 80015/22.4.2004 απόφαση ανάθεσης αρ¬ 
μοδιοτήτων στον Υφυπουργό Απασχόλησης και Κοινωνι¬ 
κής Προστασίας (ΦΕΚ598/Β/22.4.2004). 

3. Τη γνώμη που εξέφρασε το Ανώτατο Συμβούλιο Ερ¬ 


γασίας κατά τη συνεδρίασή του της 22ας Νοεμβρίου 
2004 

4. Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω ΣΣΕ., δηλαδή ότι οι δεσμευό¬ 
μενοι εργοδότες απασχολούν το 51% των εργαζομένων 
του Κλάδου, αποφασίζουμε: 

1. Κηρύσσουμε υποχρεωτική την από 26 Αυγούστου 
2004 ΣΣΕ για τους όρους αμοιβής και εργασίας των ερ¬ 
γαζομένων στον Κλάδο επεξεργασίας φύλλων καπνού 
εργατών όλης της χώρας για όλους τους εργοδότες και 
εργαζομένους του Κλάδου, που αφορά αυτή. 

2. Η ισχύς της απόφασης αυτής αρχίζει από 2.9.2004. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Νοεμβρίου 2004 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθ. Υ7α/οικ. 122934 (8) 

Κύρωση των αριθ. 8568/19.10.2004 και 8569/19.10.2004 
γνωμοδοτήσεων της Εκτελεστικής Επιτροπής του Κε¬ 
ντρικού Συμβουλίου Υγείας. 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Την παρ. 3 του άρθρου 3 του Π.Δ. 228/2000 «Άδεια 
εκτέλεσης υπερηχογραφημάτων» (ΦΕΚ 197Α/2000). 

2. Τις διατάξεις του άρθρου 3 του Ν. 1278/1982 όπως 
επαναφέρθηκαν σε ισχύ με τις διατάξεις του άρθρου 1 
του Ν. 2194/1994. 

3. Τις αριθμ. 8568/19.10.2004 και 8569/19.10.2004, απο¬ 
φάσεις της Εκτελεστικής Επιτροπής του ΚΕ.Σ.Υ. 

4. Την αριθμ. 27304/17.3.2004 (ΦΕΚ 517 Β) Κοινή από¬ 
φαση του Πρωθυπουργού και του Υπουργού Υγείας και 
Κοινωνικής Αλληλεγγύης «Ανάθεση αρμοδιοτήτων στους 
Υφυπουργούς Υγείας και Κοινωνικής Αλληλεγγύης» Αθα¬ 
νάσιο Γιαννόπουλο και Γεώργιο Κωνσταντόπουλο, απο¬ 
φασίζουμε: 

Κυρώνουμε τις αριθμ. 8568/19.10.2004 και 8569/ 
19.10.2004 γνωμοδοτήσεις της Ε. Ετου ΚΕΣΥ, μετις οποί¬ 
ες αναγνωρίζονται, ως κατάλληλες, για την εκπαίδευση 
των ειδικευμένων γιατρών στους υπερήχους, 

1. Η Καρδιολογική Κλινική του Παν/κού Γεν. Νοσοκο¬ 
μείου Ιωαννίνων 

2. το Υπερυχοκαρδιολογικό Εργαστήριο της Θεραπευ¬ 
τικής κλινικής του Γ. Ν Αθηνών « ΑΛΕΞΑΝΔΡΑ» 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Νοεμβρίου 2004 

Ο ΥΦΥΠΟΥΡΓΟΣ 

ΑΘ. ΓΙΑΝΝΟΠΟΥΛΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 313858 (9) 

Συμπληρωματικά μέτρα εφαρμογής της Αριθ. 
273808/5.8.2004 Κ.Υ.Α. για την πριμοδότηση γαλακτο¬ 
παραγωγής έτους 2004. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

(α) του άρθρου 22 παρ. 3 του Ν. 992/1979 περί«Οργα- 
νώσεως των διοικητικών υπηρεσιών δια την εφαρμογήν 
της Συνθήκης Προσχωρήσεως της Ελλάδας εις τας Ευ¬ 
ρωπαϊκός Κοινότητας και ρυθμίσεως συναφών σχετικών 
θεσμικών και οργανωτικών θεμάτων» (Α' 280) σε συνδυα¬ 
σμό με τις διατάξεις του άρθρου 33 του νόμου 2538/1997 
(Α 242) περί «Τροποποίηση της κείμενης νομοθεσίας για 
τα γεωργικά και κτηνοτροφικά φάρμακα, ρύθμιση χρεών 
συνεταιριστικών οργανώσεων και άλλες διατάξεις» όπως 
τροποποιήθηκε και συμπληρώθηκε με το άρθρο 33 παρ. 2 
και 3. του Ν. 3147/2003 (Α' 135) περί «Ρύθμιση θεμάτων 
αγροτικής γης, επίλυση ζητημάτων αποκατασταθέντων 
και αποκαθισταμένων κτηνοτροφών και άλλες διατάξεις». 

(β) Του άρθρου 29 Ατού Ν. 1558/1985 «Κυβέρνηση και 
Κυβερνητικά Όργανα»(Α' 137), όπως αυτό προστέθηκε 
με το άρθρο 27 του Ν. 2081/1992 (Α' 154) και αντικατα- 
στάθηκε με το άρθρο 1, παράγραφος 2α του Ν. 2469/ 
1997 (Α' 38) «Περιορισμός και βελτίωση της αποτελεσμα- 
τικότητας των κρατικών δαπανών και άλλες διατάξεις». 

(γ) Του Π.Δ. 402/88 «Περί Οργανισμού του Υπουργείου 
Γεωργίας», όπως τροποποιήθηκε και ισχύει. 

(δ) Της Υ1/2004 απόφασης του πρωθυπουργού για τη 
μεταβολή του τίτλου του Υπουργείου Γεωργίας σε «Αγρο¬ 
τικής Ανάπτυξης και Τροφίμων» (Β' 513). 

2) Την αριθ. πρωτ. 273808/5.8.2004 Κοινή Απόφαση των 
Υπουργείων Οικονομίας και Οικονομικών και Αγροτικής 
Ανάπτυξης και Τροφίμων «Συμπληρωματικά μέτρα εφαρ¬ 
μογής του κοινοτικού καθεστώτος πριμοδοτήσεων υπέρ 
των παραγωγών αγελαδινού γάλακτος» (Β' 1254). 

3) Τους κανονισμούς (ΕΚ) 1782/2003 και (ΕΚ) 1788/ 
2003 του Συμβουλίου, όπως αυτοί ισχύουν σήμερα. 

4) Το γεγονός ότι βάσει του άρθρου 96 του κανονισμού 
(ΕΚ) 1782/2003 του Συμβουλίου καθορίζεται το συνολικό 
ποσό των 2,31 εκατομμυρίων ευρώ για πρόσθετες ενι¬ 
σχύσεις στους δικαιούχους πριμοδότησης γαλακτοπα¬ 
ραγωγής της χώρας μας για το 2004. 

5) Την εισήγηση της Διεύθυνσης Ζωικής Παραγωγής 
καιΑ.Π.Α. 

6) Το γεγονός ότι από τις διατάξεις της παρούσας από¬ 
φασης δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

1. Σε εφαρμογή της παραγράφου 3, του άρθρου 6 της 
αριθ. 273808/05.08.2004 Κ.Υ.Α, κατά την προσαρμογή 
των ατομικών ποσοτήτων αναφοράς στα όρια της εθνικής 
επιλέξιμης ποσότητας αναφοράς, εφαρμόζεται ενιαίος 
συντελεστής μείωσης για όλους τους δικαιούχους πριμο¬ 
δότησης. 

2. Σε εφαρμογή του άρθρου 8 της αριθ. 273808/ 
5.8.2004 Κ.Υ.Α οι προβλεπόμενες πρόσθετες ενισχύσεις 
κατανέμονται στους δικαιούχους πριμοδότησης γαλα¬ 
κτοπαραγωγής ισόποσα ανά τόνο επιλέξιμης για πριμο¬ 
δότηση ατομικής ποσότητας αναφοράς. 

3. Εξουσιοδοτούμε τον ΟΠΕΚΕΠΕ για την εφαρμογή 
της παρούσας απόφασης. 


Η παρούσα ισχύει από την υπογραφή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Νοεμβρίου 2004 

Ο ΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθ. 138021 (10) 

Σύσταση ειδικής νομοπαρασκευαστικής επιτροπής για τη 
μελέτη και κατάρτιση της προβλεπόμενης από το άρ¬ 
θρο 19του Ν. 2161/93 (ΦΕΚΑ' 119) κοινής υπουργικής 
απόφασης, σχετικά με τον καθορισμό των μέσων και 
του τόπου καταστροφής των ναρκωτικών καθώς και τη 
ρύθμιση κάθε λεπτομέρειας για την εφαρμογή της εν 
λόγω διάταξης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) του άρθρου 10 του ν. 3060/2002 (ΦΕΚ Α' 242). 

β) του άρθρου 23παρ. 1 περ. ιτου Ν. 2145/1993 (ΦΕΚΑ' 
1988). 

γ) του άρθρου 17 του Ν. 3205/2003 (ΦΕΚ Α' 297) «Μι- 
σθολογικές ρυθμίσεις λειτουργών και υπαλλήλων του Δη¬ 
μοσίου, Ν.Π.Δ.Δ. και Ο.Τ.Α., μονίμων στελεχών των Ενό¬ 
πλων Δυνάμεων και αντιστοίχων της Ελληνικής Αστυνο¬ 
μίας, του Πυροσβεστικού και Λιμενικού Σώματος και 
άλλες συναφείς διατάξεις». 

δ) του άρθρου 29 Α'του Ν. 1558/1985 (ΦΕΚΑ'37) «Κυ¬ 
βέρνηση και Κυβερνητικά Όργανα», το οποίο προστέθη¬ 
κε με το άρθρο 27του Ν. 2081/1992 (ΦΕΚΑ' 154) καιαντι- 
καταστάθηκε με το άρθρο 1 του Ν. 2469/1992 (ΦΕΚΑ'38). 

2) Την ανάγκη σύστασης ειδικής νομοπαρασκευαστι¬ 
κής επιτροπής για τη μελέτη και κατάρτιση της προβλε¬ 
πόμενης από το άρθρο 19 του Ν. 2161/1993 (ΦΕΚΑ' 119) 
κοινής υπουργικής απόφασης, σχετικά με τον καθορισμό 
των μέσων και του τόπου καταστροφής των ναρκωτικών 
καθώς και τη ρύθμιση κάθε λεπτομέρειας για την εφαρ¬ 
μογή της εν λόγω διάταξης. 

3) Το γεγονός ότι από τις διατάξεις της παρούσας προ- 
καλείται συνολική δαπάνη ύψους 19.266,00 Ευρώ σε βά¬ 
ρος του προϋπολογισμού του ΤΑΧΔΙΚ., αποφασίζουμε: 

Τη σύσταση ειδικής νομοπαρασκευαστικής επιτροπής 
για τη μελέτη και κατάρτιση της προβλεπόμενης από το 
άρθρο 19του Ν. 2161/1993 (ΦΕΚΑ' 119) κοινής υπουργι¬ 
κής απόφασης, σχετικά με τον καθορισμό των μέσων και 
του τόπου καταστροφής των ναρκωτικών καθώς και τη 
ρύθμιση κάθε λεπτομέρειας για την εφαρμογή της εν λό¬ 
γω διάταξης, αποτελούμενη από τους: 

1. Ισίδωρο Ντογιάκο, Αντεισαγγελέα Εφετών, ως Πρόεδρο. 

2. Κωνσταντίνο Τζαβέλλα, Εισαγγελέα Πρωτοδικών 
Αθηνών με αναπληρώτρια την Δέσποινα Βερροίου, Αντει¬ 
σαγγελέα Πρωτοδικών Αθηνών. 

3. Βασίλειο Κωνσταντόπουλο, Αστυνομικό Υποδ/ντή, 
Τμηματάρχη του 3ου Τμήματος/ Δ.Δ.Α./Α.Ε.Α. Υπουργεί¬ 
ου Δημόσιας Τάξης. 

4. Γεώργιο Σαξιώνη, Αστυνόμο Α', Βοηθό Προϊσταμένου 
Υ.Δ.Ν./Δ.Α.Α. Υπουργείου Δημόσιας Τάξης. 

5. Διονύσιο Σπυράτο, υπάλληλο του Β' Τμήματος της 
Δ/νσης 33ης Ελέγχου Τελωνείων του Υπουργείου Οικο¬ 
νομίας και Οικονομικών. 

6. Νικόλαο Βλάχο, υπάλληλο του Γ' Τμήματος της 
Δ/νσης 33ης Ελέγχου Τελωνείων του Υπουργείου Οικο¬ 
νομίας και Οικονομικών. 

7. Ανδρομάχη Αντωνιάδου, Δ/ντρια της Δ/νσης Φαρμά¬ 
κων και Φαρμακείων του Υπουργείου Υγείας και Κοινωνι¬ 
κής Αλληλεγγύης με αναπληρωτή τον Νικόλαο Καραπά- 
νο, Προϊστάμενο Τμήματος της αυτής Δ/νσης. 

8. Εμμανουήλ Σμαριανάκη, Ανθυποπλοίαρχο, Τμημα- 
τάρχη Δίωξης Ναρκωτικών του Υπουργείου Εμπορικής 
Ναυτιλίας. 

9. Γεώργιο Μπίτσιο, Τελωνειακό ΔΕ/Α' του Σώματος 
Δίωξης Οικονομικού Εγκλήματος. 

10. Μαρία Κατσούλη, Προϊστάμενη της Δ/νσης Χημικο- 
τεχνικής Δασμολογίου του Γενικού Χημείου του Κράτους 
με αναπληρωτή τον Ανδρέα Ψάλτη, Προϊστάμενο της Γ’ 
Χημικής Υπηρεσίας Αθηνών του Γενικού Χημείου του 
Κράτους, ως μέλη. 

Χρέη γραμματέα της επιτροπής θα εκτελεί η Τζάκη Πα¬ 
ρασκευή, Δικηγόρος. Η ανωτέρω Ειδική νομοπαρασκευ¬ 
αστική επιτροπή οφείλει να περατώσει το έργο της εντός 
τριών (3) μηνών από την έναρξη των εργασιών της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Νοεμβρίου 2004 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθ. 23596 (11) 

Τροποποίηση της 6725/18.4.2001 απόφασης του Γεν. 

Γραμματέα Περιφέρειας Ηπείρου περί σύστασης αμι¬ 
γούς Δημοτικής Επιχείρησης με την επωνυμία «ΑΝΑ¬ 
ΠΤΥΞΙΑΚΗ ΕΠΙΧΕΙΡΗΣΗ ΔΗΜΟΥ ΕΚΑΛΗΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 277 του Δ.Κ.Κ. (Π.Δ. 
410/1995). 

2. Την απόφαση του Υπουργού Εσωτερικών 25027/ 
9.4.1984 (ΦΕΚ 244/19.4.1984 τ. Β'). 

3. Την αριθμ. 102/2004 απόφαση του Δημοτικού Συμ¬ 
βουλίου Εκάλης 

4. Την 20922/19.9.2001 (ΦΕΚ 1271/Β/2.10.2001) από¬ 
φασή μας, «Μεταβίβαση αρμοδιοτήτων και παροχή εξου¬ 
σιοδότησης υπογραφής αποφάσεων, εγγράφων κ.λ.π. 
ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ ΠΕΡΙΦΕΡΕΙΑΣ» και 

5. Την από 18.10.2004 Οικονομοτεχνική μελέτη, αποφα¬ 
σίζουμε: 

Τροποποιούμε την παρ. 6 της αριθμ. 6725/18.4.2001 
απόφασής μας, ως εξής: 

Ο Δήμος Εκάλης διαθέτει στην επιχείρηση το χρηματι¬ 
κό ποσό των 53.085,84 ευρώ, ως ίδια συμμετοχή στο αρ¬ 
χικό κεφάλαιό της (αύξηση κατά 6.000 ευρώ). 

Κατά τα λοιπά ισχύει η προηγούμενη απόφαση. 

Κάλυψη δαπάνης: (άρθρο 27 Ν. 2081/1992) 

Με την παρούσα κανονιστική πράξη ο Δήμος Εκάλης 
επιβαρύνεται εφάπαξ με το ποσό των 6.000 ευρώ. (Κ.Α. 
75/161.9°). 


Η παρούσα να δημοσιευθεί στην Εφημερίδα της Κυ¬ 
βερνήσεως. 

Ιωάννινα, 22 Νοεμβρίου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΒΑΣ. ΜΗΤΣΕΛΟΣ 

-♦- 

Αριθ. 27990 (12) 

Τροποποίηση της αρ. 26118/3.12.2001 συστατικής πρά¬ 
ξης της δημοτικής επιχείρησης με την επωνυμία «Δη¬ 
μοτική Επιχείρηση Ανάπτυξης και Τεχνικών Έργων 
Δήμου Καστελλίου» Ν. Ηρακλείου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 277,315 του Π. Δ 410/1995 
(Δ.Κ.Κ). 

2. Τις διατάξεις της αρ. 25027/1984 απόφαση του 
Υπουργού Εσωτερικών (ΦΕΚ244/Β/1984). 

3. Την αρ. 26118/3.12.2001 Απόφασή μας για τη σύστα¬ 
ση δημοτικής επιχείρησης με την επωνυμία «Δημοτική 
Επιχείρηση Ανάπτυξης και Τεχνικών Έργων Δήμου Κα¬ 
στελλίου» και διακριτικό τίτλο «Αναπτυξιακή Δήμου Κα¬ 
στελλίου»,όπως τροποποιήθηκε με τις μεταγενέστερες 
αρ. 17760/15.7.2004 και 20089/10.9.2004 όμοιες. 

4. Την αρ. 137/2004 απόφαση του δημοτικού συμβουλί¬ 
ου Καστελλίου,γιατηντροποποίηση της συστατικής πρά¬ 
ξης της παραπάνω επιχείρησης. 

5. Την αρμοδίως συνταχθείσα οικονομοτεχνική μελέτη. 

6. Την αρ. 6569/26.10.2004 έκθεση αξιολόγησης της 
παραπάνω μελέτης από τη Δνση Σχεδιασμού και Ανάπτυ¬ 
ξης, αποφασίζουμε: 

Τροποποιούμε την αρ. 26118/3.12.2001 απόφασή μας 
για τη σύσταση δημοτικής επιχείρησης με την επωνυμία 
«Δημοτική Επιχείρηση Ανάπτυξης και Τεχνικών Έργων 
Δήμου Καστελλίου» και διακριτικό τίτλο «Αναπτυξιακή 
Δήμου Καστελλίου», κατά το άρθρο 5 αυτής που αφορά 
στο κεφάλαιο της επιχείρησης,το οποίο αυξάνεται κατά 
45.000 ευρώ και ανέρχεται πλέον στο ύψος των 103.625 
Ευρώ. 

Κατά τα λοιπά ισχύει η αρ. 26118/3.12.2001 Απόφασή 
μας, όπως έχει τροποποιηθεί μεταγενέστερα. 

Από την απόφαση αυτή προκαλείται δαπάνη ύψους 
45.000 € σε βάρος του προϋπολογισμού του Δήμου Κα¬ 
στελλίου για το παρόν έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 17 Νοεμβρίου 2004 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-*- 

Αριθ. 27546 (13) 

Μεταφορά κενών οργανικών θέσεων Δ.Ε.Π. από το 
Α.Ε.Ι. σε Σχολές του Ε.Μ. Πολυτεχνείου. 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΜΕΤΣΟΒΙΟΥ ΠΟΛΥΤΕΧΝΕΙΟΥ 

Έχοντας υπόψη: 

1. Τις διατάξεις της παρ. 5(α) του άρθρου 14 του Ν. 
2817/2000. 

2. Το αριθμ. πρωτ. Α/107/24/4/2000 έγγραφο του 
Υπουργείου Εθνικής Παιδείας και Θρησκευμάτων. 

3. Τα αριθμ. πρωτ. Φ.121.1/1/ 104530(3)Β2/27.9.2004 
και Φ. 121.1 /2/123919/Β2/3.11.2004 έγγραφα του Υπουρ¬ 
γείου Εθνικής Παιδείας και Θρησκευμάτων. 

4. Τις προτάσεις των Γενικών Συνελεύσεων των δύο (2) 
Σχολών του Ιδρύματος: Ναυπηγών Μηχανολόγων Μηχα¬ 
νικών (6.4.2004) και Αρχιτεκτόνων Μηχανικών (Γ.Σ. 
12.5.2004). 

5. Τη σύμφωνη γνώμη του Πρυτανικού Συμβουλίου (συ¬ 
νεδρίαση 10.11.2004). 

ΜΕΤΑΦΕΡΟΥΜΕ 

τις τέσσερις (4) κενές οργανικές θέσεις Δ.Ε.Π., που διετέ- 
θησαν στο Ίδρυμα με τα αριθμ. πρωτ. Φ.121.1/1/ 104530 
(3)Β2/27.9.2004 και Φ.121.1/2/123919/Β2/3.11.2004 έγ¬ 
γραφα του Υπουργείου Εθνικής Παιδείας και Θρησκευ¬ 
μάτων στο πλαίσιο του Ετήσιου Προγραμματισμού θέσε¬ 
ων Δ.Ε.Π. ακαδημαϊκού έτους 2004-2005 από το Α.Ε.Ι, 
στις παρακάτω Σχολές του Ιδρύματος: 

μία (1) θέση Δ.Ε.Π. στη Σχολή Ναυπηγών Μηχανολόγων 
Μηχανικών και τρεις (3) θέσεις Δ.Ε.Π. στη Σχολή Αρχιτε¬ 
κτόνων Μηχανικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Νοεμβρίου 2004 
Ο Πρύτανης 

ΑΝΔΡΕΑΣ Γ. ΑΝΔΡΕΟΠΟΥΛΟΣ 

-♦- 

Αριθ. 073/182 (14) 

Διόρθωση της 073/180/26.10.2004, απόφασης του Διοι¬ 
κητή του Ι.Κ.Α. ΦΕΚ 1645/5.11.2004, τ.Β' περί διαπί¬ 
στωσης αυτοδίκαιος μετατροπής τριών (3) οργανικών 
θέσεωντου κλάδου ΠΕ Ιατρώντου ΙΚΑ και μίας (1) ορ¬ 
γανικής θέσης του κλάδου ΠΕ Οδοντιάτρων σε θέσεις 
ιατρών και οδοντιάτρου πλήρους και αποκλειστικής 
απασχόλησης σύμφωνα με το Ν. 3232/2004. 

Ο ΔΙΟΙΚΗΤΗΣ ΤΟΥ ΙΚΑ 

Έχοντας υπόψη: 

1. Το Ν. 3232 ΦΕΚ48/Α/12.2.2004, άρθρο 24 παρ. 2 σύμ¬ 
φωνα με το οποίο «Μετά την καθ’ οιονδήποτε τρόπο απο¬ 
χώρηση των μόνιμων ιατρών και οδοντιάτρων που υπηρε¬ 
τούν στο ΙΚΑ - ΕΤΑΜ, κατά το χρόνο έναρξης ισχύος του 
παρόντος νόμου, οι θέσεις που κενούνται μετατρέπονται 
αυτοδίκαια σε θέσεις ιατρών και οδοντιάτρων πλήρους 
και αποκλειστικής απασχόλησης». 

2. Την 073/180/26.10.2004, ΦΕΚ 1645/5.11.2004 διαπί¬ 
στωση αυτοδίκαιος μετατροπής τριών (3) οργανικών θέ¬ 
σεων του κλάδου ΠΕ Ιατρώντου ΙΚΑ και μίας (1) οργανι¬ 
κής θέσηςτου κλάδου ΠΕ Οδοντιάτρων σε θέσεις ιατρών 
και οδοντιάτρου πλήρους και αποκλειστικής απασχόλη¬ 
σης σύμφωνα με το Ν. 3232/2004. 

3. Το γεγονός ότι η μόνιμη γιατρός του ΙΚΑ, χωρίς ειδι¬ 
κότητα Μουμπουρίδου Ελεονώρα του Δημητρίου, που 
υπηρετούσε στην Τοπική Μονάδα Υγείας ΙΚΑ ΕΤΑΜ Αμα¬ 
ρουσίου, και της οποίας η υπαλληλική σχέση έληξε σύμ¬ 
φωνα με την Ρ14/72/14.9.2004 ΦΕΚ 230τ. 
ΝΠΔΔ/28.9.2004 από 1.9.2004, κατείχε οργανική θέση 
του κλάδου ΠΕ Ιατρών Αθήνας και όχι Αμαρουσίου καθώς 
οι οργανικές θέσεις του κλάδου είναι ενιαίες για την πε¬ 
ριοχή της Αθήνας. 


4. Διαπιστώνουμε ότι η παρ. 2 της 073/180/26.10.2004, 
ΦΕΚ 1645/5.11.2004, διαπίστωσής μας πρέπει να αναδια¬ 
τυπωθεί ως ακολούθως: 

Την από 1.9.2004 αυτοδίκαια σύμφωνα με το άρθρο 24 
παρ. 2 του Ν. 3232/2004 μετατροπή μιας οργανικής θέ¬ 
σης του κλάδου ΠΕ Ιατρών Αθήνας σε θέση ιατρού πλή¬ 
ρους και αποκλειστικής απασχόλησης και κατά τούτο 
διορθώνουμε την 073/180/ 26.10.2004, ΦΕΚ 1645/ 
5.11.2004, διαπίστωσή μας. 

Η διόρθωση να δημοσιευθεί στην Εφημερίδα της Κυ¬ 
βερνήσεως. 

Αθήνα, 24 Νοεμβρίου 2004 
Ο Διοικητής 

ΙΩΑΝΝΗΣ ΒΑΡΘΟΛΟΜΑΙΟΣ 

-♦- 

Αριθ. 073/183 (15) 

Διαπίστωση αυτοδίκαιος μετατροπής πέντε (5) οργανι¬ 
κών θέσεωντου Κλάδου ΠΕ Ιατρώντου ΙΚΑ σε θέσεις 
ιατρών πλήρους και αποκλειστικής απασχόλησης 
σύμφωνα με το Ν. 3232/2004. 

Ο ΔΙΟΙΚΗΤΗΣ ΤΟΥ ΙΚΑ 
Έχοντας υπόψη: 

1. Το Ν. 3232 ΦΕΚ48/Α/12.2.2004, άρθρο 24 παρ. 2 σύμ¬ 
φωνα με το οποίο «Μετά την καθ’ οιονδήποτε τρόπο απο¬ 
χώρηση των μόνιμων ιατρών και οδοντιάτρων που υπηρε¬ 
τούν στο ΙΚΑ - ΕΤΑΜ, κατά το χρόνο έναρξης ισχύος του 
παρόντος νόμου, οι θέσεις που κενούνται μετατρέπονται 
αυτοδίκαια σε θέσεις ιατρών και οδοντιάτρων πλήρους 
και αποκλειστικής απασχόλησης». 

2.1. Την Ρ14/76/7.10.2004 πράξη, ΦΕΚ 246 τ. ΝΠΔΔ/ 

14.10.2004 με την οποία διαπιστώθηκε η αυτοδίκαιη από 

28.9.2004 λύση της υπαλληλικής σχέσης του μονίμου 
γιατρού του ΙΚΑ, Ορθοπεδικού Παχαντούρη Εμμανουήλ 
του Γεωργίου που υπηρετούσε στο Τοπικό Υποκατάστη¬ 
μα ΙΚΑ ΕΤΑΜ Αγίου Στεφάνου. 

2.2. Την Ρ14/77/11.10.2004 πράξη, ΦΕΚ 250 τ. ΝΠΔΔ/ 

19.10.2004 με την οποία διαπιστώθηκε η αυτοδίκαιη από 

23.9.2004 λύση της υπαλληλικής σχέσης του μονίμου για¬ 
τρού του ΙΚΑ, Παιδιάτρου Ζιώγα Ευρυπίδη του Ιωάννη 
που υπηρετούσε στη Νομαρχιακή Μονάδα Υγείας ΙΚΑ 
ΕΤΑΜ Θεσσαλονίκης. 

2.3. Την Ρ14/78/12.10.2004 πράξη, ΦΕΚ 255 τ. ΝΠΔΔ/ 

22.10.2004 με την οποία διαπιστώθηκε η αυτοδίκαιη από 

1.10.2004 λύση της υπαλληλικής σχέσης της μονίμου για¬ 
τρού του ΙΚΑ χωρίς ειδικότητα Τεντζέρη Θεοδωριάδου 
Ασπασίας του Ιωάννη που υπηρετούσε στη Τοπική Μονά¬ 
δα Υγείας ΙΚΑ ΕΤΑΜ Δραπετσώνας. 

2.4. Την Ρ14/79/19.10.2004 πράξη, ΦΕΚ 253 τ. 
ΝΠΔΔ/20.10.2004 με την οποία διαπιστώθηκε η αυτοδί¬ 
καιη από 17.10.2004 λύση της υπαλληλικής σχέσης του 
μονίμου γιατρού του ΙΚΑ, Παθολόγου Γαζέτα Γεώργιου 
του Νικολάου που υπηρετούσε στην Νομαρχιακή Μονά¬ 
δα Υγείας ΙΚΑ ΕΤΑΜ Αθήνας. 

2.5. Την Ρ14/80/25.10.2004 πράξη, ΦΕΚ 263 τ. 
ΝΠΔΔ/27.10.2004 με την οποία διαπιστώθηκε η αυτοδί¬ 
καιη από 20.10.2004 λύση της υπαλληλικής σχέσης του 
μονίμου γιατρού του ΙΚΑ, Παιδιάτρου Καραφόλα Μαντια- 
νατου Ιωάννηπου υπηρετούσε στηνΤοπική Μονάδα Υγεί¬ 
ας ΙΚΑ ΕΤΑΜ 25ης Μαρτίου. 

3. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη εις βάρος του κρατικού προ¬ 
ϋπολογισμού, ούτε εις βάρος του προϋπολογισμού του 
ΙΚΑ., διαπιστώνουμε: 

1. Την από 28.9.2004 αυτοδίκαια σύμφωνα με το άρθρο 
24παρ. 2 του Ν. 3232/2004 μετατροπή μιας οργανικής θέ¬ 
σης του κλάδου ΠΕ Ιατρών Αγίου Στεφάνου με την ειδικό¬ 
τητα του Ορθοπεδικού σε θέση ιατρού πλήρους και απο¬ 
κλειστικής απασχόλησης. 

2. Την από 23.9.2004 αυτοδίκαια σύμφωνα με το άρθρο 
24παρ. 2του Ν. 3232/2004 μετατροπή μιας οργανικής θέ¬ 
σης του κλάδου ΠΕ Ιατρών Θεσσαλονίκης με την ειδικό¬ 
τητα του Παιδιάτρου σε θέση ιατρού πλήρους και απο¬ 
κλειστικής απασχόλησης. 

3. Την από 1.10.2004 αυτοδίκαια σύμφωνα με το άρθρο 
24 παρ. 2 του Ν. 3232/2004 μετατροπή μιας οργανικής θέ¬ 
σης του κλάδου ΠΕ Ιατρών Πειραιά σε θέση ιατρού πλή¬ 
ρους και αποκλειστικής απασχόλησης. 

4. Την από 17.10.2004 αυτοδίκαια σύμφωνα με το άρ¬ 
θρο 24 παρ. 2 του Ν. 3232/2004 μετατροπή μιας οργανι¬ 


κής θέσης του κλάδου ΠΕ Ιατρών Αθήνας με την ειδικό¬ 
τητα του Παθολόγου σε θέση ιατρού πλήρους και απο¬ 
κλειστικής απασχόλησης. 

5. Την από 20.10.2004 αυτοδίκαια σύμφωνα με το άρ¬ 
θρο 24 παρ. 2 του Ν. 3232/2004 μετατροπή μιας οργανι¬ 
κής θέσης του κλάδου ΠΕ Ιατρών Θεσσαλονίκης με την ει¬ 
δικότητα του Παιδιάτρου σε θέση ιατρού πλήρους και 
αποκλειστικής απασχόλησης. 

Σύμφωνα με το άρθρο 24 παρ. 5 του Ν. 3232/2004 οι πέ¬ 
ντε (5) αυτές θέσεις θα διαβαθμισθούν και θα καθορι- 
σθούν χωροταξικά και κατά ειδικότητα με απόφαση του 
Υπουργού Εργασίας και Κοινωνικών Ασφαλίσεων μετά 
από πρόταση του Διοικητικού Συμβουλίου του ΙΚΑ - 
ΕΤΑΜ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Νοεμβρίου 2004 
Ο Διοικητής 

ΙΩΑΝΝΗΣ ΒΑΡΘΟΛΟΜΑΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




